Ohàio Ohio 2014 Ohàioani El Ohàio el ze un stato de i Stati Unii sentro-orientałi. El konfina a est ko ła Pènsilvània, a sudest ko ła Virginia Osidental, a sud ko el Kintâki, a ovest ko el stato de Indiana e a nordovest ko el Mišigan. El teritorio el ze kostituio in bona parte da alte tere , korispondenti a ła banda setentrional de el altopian de i Apałaki. Ko ła ecesion de ła banda sudoriental, el teritorio el ze sta intensamente modełà da ła giasazion ke ła ga łasà un mondo de picołi basini łakustri intramorenegi. A nord el ze bañà da el Łago Erie.El fiume prinsipal el ze el Ohàio, ke el seña tuto el konfin meridional de el stato. El klima el ze in bona parte umedo kontinental ko istà kalda , ke el se indolsise a nord par el influso de el łago. Kavedal e sità pi' granda de el Stato ła ze ła sità de Kałâmbas; altre sità inportanti łe ze Clivland, Sinsinèti e Tałidu. El Stato el ze rapresentà a ła Kamera de i Rapresentanti da 16 deputai. I se koltiva sereałi, tabako, biete da sukaro e fruti. I se ałeva porsei e ozełi da kortil. Łe se desfruta łe gran risorse minerarie de karbon bituminozo, petrołio, gas natural e saljema. Łe ge ze industrie siderugege, metalmekanege, konserviere e de ła goma.